**在港猶太人**係一啲有猶太血統嘅香港居民。喺1841年英國成立咗英屬香港之後，猶太人係其中第一班移民到香港嘅人，有唔少都係由大英帝國其他地區嚟嘅商人或者殖民官員。其中最突出嘅係巴格達猶太人，包括出名嘅沙宣家族同嘉道理家族。1901年，香港成立咗第一間猶太會堂 (猶太教莉亞堂)，開啓咗市内猶太人嘅宗教生活。

在港猶太人一般都能夠保持佢哋嘅宗教自由，包括守安息日同埋慶祝唔同嘅猶太節日。香港現時有4間開放嘅猶太會堂、3間學校、同埋1個猶太墳場。

猶太人喺香港其實一直都只係佔少數，喺二次大戰之前只有幾百人，不過佢哋對城市嘅發展都有一定嘅貢獻。彌敦係香港有嘅唯一一位猶太港督，有份開始咗廣九直通車。仲有，嘉道理家族喺香港創辦咗中華電力同香港上海大酒店。

因爲香港係金融中心，好多喺香港嘅猶太人都只係暫時性嘅居民，純碎想喺度做生意。截至2019年，香港有大約5千位猶太居民，包括由唔同派系嘅人所組成。

歷史
--

### 19世紀

refer to captionHorace Kadoorie（英文：Horace Kadoorie） 葬咗喺跑馬地嘅香港猶太墳場度
香港成爲英國殖民地之後，猶太人係第一班嚟到香港嘅移民之一，主要嚟自印度、中東、華南地區、同埋歐洲。 第一位係巴格達商人 Elias David Sassoon（英文：Elias David Sassoon） (1820–1880), 孟買商人 David Sassoon（英文：David Sassoon (treasurer)） (1792–1864) 嘅仔，並喺1844年喺廣州開咗一間辦公室。 呢件事顯示咗老沙遜洋行對中國市場嘅興趣，亦都喺1957年將總部由廣州搬咗去香港，設立咗第一間分行，而沙遜洋行喺10年之後喺香港開咗自己嘅分行。呢兩間公司嘅設立引咗更多嘅巴格達猶太人嚟香港，而到1850年代，已經有一個猶太社群開始喺香港出現。呢個社群嘅社交生活都係圍繞住幾個有錢巴格達猶太家族嘅住所。呢啲家族因爲主要都係請返猶太人嚟做商業工作，所以更加鼓勵咗巴格達同埋孟買嘅猶太人嚟香港。

1855年，沙宣家族向港英政府攞咗999年租約，喺跑馬地設立香港猶太墳場。1870年，香港喺荷李活道設立咗第一間猶太會堂，叫做 "Ohel Leah" 嚟紀念 Leah Elias Sassoon，沙宣家族嘅其中一位。1880年代，有一班阿什肯納茲猶太人，因爲俄帝國嘅反猶騷亂越嚟越嚴重，決定重新喺香港定居。佢哋之中有唔少都受過沙宣家族嘅幫助，嚟創辦佢哋自己嘅生意，不過亦有啲有錢嘅猶太人希望同呢啲比較窮嘅猶太人遠離關係，包括分開祈禱同埋葬。呢班阿什肯納茲猶太人大部分都喺窮等地區聚居，而且有唔少都因爲財政問題而被迫喺紅燈區工作嚟養家。

因爲喺二戰期間，大部分關於猶太族群嘅記錄都被毀滅咗，所以在港猶太人嘅歷史數目並唔齊全。根據某份猶太百科全書，1872年有41位猶太人，1876年有46，到1881年有71位，1882年就有60位。截至1997年，香港嘅猶太族群有52位男士、25位女士、26位細路女、同14位細路仔。

19世紀尾，Elias David Sassoon 係在港猶太人之中最有影響力嘅人。佢控制住老沙遜洋行嘅商業活動，包括印度嘅鴉片，同埋中國、印度、同日本各城市之間嘅貨運。沙宣亦捐錢喺香港起咗猶太會堂同埋慈善機構。到1865年，沙宣家族有份支持創辦香港上海滙豐銀行，亦喺1870年代超過怡和洋行成爲中國最大嘅鴉片供應商。1879年10月，沙宣公司喺香港嘅煤炭倉庫燒咗，嚴重損害咗公司嘅營運。幾個月之後，Elias Sassoon 喺哥林堡過世。

沙宣家族另外一位出名嘅成員係 Elias 嘅弟弟 Frederick David Sassoon (1853–1917)。佢原本幫佢哥哥管治公司營運，而喺佢過世之後，就自己成爲咗公司主管，控制遠東嘅商業。佢同時亦都喺 1878–1879年同 1885–1886年期間做過滙豐嘅董事會主席。1884-1887年，佢更加係香港立法會嘅會員之一，代表太平紳士。搬咗去英國之後，佢成爲咗老沙遜洋行喺倫敦嘅主席，同埋波斯帝國銀行（英文：Imperial Bank of Persia）嘅董事。Frederick 嘅哥哥 Arthur 亦都做過滙豐嘅董事之一。

喺在港猶太人嘅有錢群體入面，亦都有由荷蘭嚟嘅猶太人 Charles Henri Bosman (1839–1892)。佢係博斯曼洋行嘅主席、香港大酒店嘅擁有者之一、同埋係蘇格蘭商人 Thomas Sutherland 喺1863年創辦嘅黃埔船塢嘅主任。到1869年，Charles Bosman 成爲咗實際上嘅荷蘭駐港領事，亦都營運自己嘅海上保險公司，其中主要嘅客戶之一就係怡和洋行。隨後，Charles Bosman 搬咗去英國，之後成爲咗英國公民，不過冇耐就過世。直到1900年，香港最有錢嘅人之一就係 Charles Bosman 嘅仔 Robert Hotung Bosman（英文：Robert Hotung） ，能夠用佢嘅錢同權嚟同英國其他大公司爭生意。

香港嘅出名猶太人仲有 Emanuel Raphael Belilios（英文：Emanuel Raphael Belilios） (1837–1905) 。佢喺1862年到達香港，之後成爲咗交易所經紀人。佢創立咗自己嘅公司 E.R. Belilios 嚟做中印鴉片貿易，成爲咗富豪，到1880年代已經成爲咗城内主要嘅地主之一。 佢係香港上海大酒店嘅主席，亦都係滙豐嘅董事主席、同埋做過香港立法會議員。佢同沙宣家族，因爲鬥爭做香港猶太族群嘅領袖，所以開始有爭議。最初，Belilios 想喺香港設立新嘅猶太會堂，所以喺堅尼地道買咗一噠地。有其他猶太人嘗試買返，不過唔成功。1897年，沙宣家族嘅幾位朋友向 Belilios 提出起訴，聲稱因爲佢為猶太族群而買呢塊地，所以應該需要還返佢。不過，佢哋最終都冇成功，因爲證實唔到佢唔係私人咁買賣塊地。因爲 Belilios 喺香港嘅猶太族群之中唔太受歡迎，所以逐漸減少喺香港嘅時間，選擇喺倫敦生活。

### 20世紀初

Nathan road in Hong Kong彌敦道嘅佐敦部分，為紀念港督彌敦而改名
直到20世紀初期，港府官方記錄有165位猶太人喺香港居住。在港猶太人最旺盛嘅時代就係港督彌敦管治嘅時期 (1904–1907)，因爲佢自己本身都係猶太人，成爲咗香港歷史上唯一一位猶太裔嘅港督。喺佢嘅管治之下，香港猶太墳場擴建咗，同時亦都開始咗起廣九鐵路。位於九龍嘅彌敦道嘅名，就係為紀念呢位港督而得嚟嘅。由1920年代到1930年代初，有唔少猶太商人都離開香港，去咗當時發展中嘅上海，在港猶太人人數跌穿100人。同時，因爲由東歐移民嚟嘅猶太人逐漸增多，香港開始有多咗阿什肯納茲猶太人。

商業方面，沙宣家族繼續喺香港掌控唔少嘅生意，其中 Edward Shellim（英文：Edward Shellim） (1869–1928)，沙宣家族嘅親戚，成爲咗一位喺香港非常有影響力嘅猶太人。佢開始嘅時候喺老沙遜洋行嘅香港分支做過，之後喺1912年成爲咗滙豐嘅董事，跟住亦做過香港電車、置地、同九龍倉集團嘅主席。商業以外，佢做過太平紳士，喺香港立法會做過議員，亦都做過香港總商會、那打素醫院財政部、猶太教莉亞堂、同香港大學理事會嘅總幹事。

嘉道理家族成功同沙宣家族鬥爭地位，就喺20世紀初，取代咗沙宣成爲咗在港猶太人嘅領袖，而沙宣亦開始由香港轉移商業去到上海或者英國。其中家族嘅一位，Elly Kadoorie（英文：Elly Kadoorie） (1867-1944)，喺香港成爲咗主要人物，同佢嘅哥哥 Ellis Kadoorie（英文：Ellis Kadoorie） 控制住中華電力、滙豐、天星小輪、唔少紡織同橡膠厰 ，亦都控制住香港上海大酒店旗下嘅唔少地產。1928年，Elly Kadoorie 喺尖沙咀開咗豪華嘅半島酒店。1905年，佢喺猶太教莉亞堂附近開咗一個社交俱樂部，俾猶太教唔同宗派嘅人互相交流。

1937年開始，抗日戰爭令國内嘅猶太人湧嚟香港，初期主要都係由上海、天津、或者哈爾濱嘅商家。同一時間，歐洲亦有唔少為逃離納粹德國嘅逼迫而嚟咗香港。呢班猶太人之中非常繁雜，有嚟自巴格達、波蘭、捷克、納粹德國、奧地利、蘇聯等等。香港創建咗猶太難民處嚟容納佢哋。

#### 日治時期

喺日本偷襲珍珠港之前，上海隔都同香港都有一啲聯係。但係襲擊過後，所有喺上海嘅巴格達猶太人都被日軍拘留。1940年6月，港英政府宣佈，因爲日軍攻擊嘅緣故，喺香港撤離一班女人同細路去澳洲。不過，澳洲政府要求只係收留一啲有"純英國血統"嘅人，而一啲本嚟成功上船嘅華人喺馬尼拉被遣返返香港。根據當時嘅證人，"啲撤離船走嘅時候都係半吉，不過政府完全唔出聲"。

1941年12月7日，香港攻防戰開始，到聖誕日淪陷。同盟國嘅國民，包括唔少嘅猶太人，都送咗去赤柱嘅拘留營 (例如 Morris Abraham Cohen（英文：Morris Abraham Cohen） 同 Elly Kadoorie（英文：Elly Kadoorie），同佢哋嘅家人) 。喺拘留營入面，有啲比較有錢嘅猶太人都有特權，例如喺營中住最好嘅房，有啲甚至返到上海。同時，營入面有唔少對猶太人負面嘅成見，例如佢哋都唔誠實或者都做黑市等等。

香港日治時期期間，猶太教莉亞堂成爲咗貨倉，大部分物品都俾日軍掠奪。戰後，有啲之前能夠離港嘅猶太人返咗嚟，而喺1949年，莉亞堂嘅社交會重建。同時有一班猶太難民由歐洲經過孟買、新加坡、同香港嚟去上海，因爲上海對歐洲人仍然唔需要任何簽證 。

### 戰後香港

Kadoorie Farm and Botanic Garden嘉道理農場暨植物園
喺二次大戰之後，香港最有名嘅猶太人係 Lawrence Kadoorie（英文：Lawrence Kadoorie） (1899–1993) 同 Horace Kadoorie（英文：Horace Kadoorie） (1902–1995)，亦即係 Elly Kadoorie 嘅兩個仔。佢哋承傳咗爸爸嘅家庭生意，亦做咗慈善家。喺戰後，佢哋重建咗中華電力同埋半島酒店，亦成爲咗唔同紡織公司、天星小輪、同山頂纜車等等嘅股東。Lawrence 亦都做過滙豐嘅董事會主席。

喺1950年代，Lawrence 曾經係立法會議員。自此，佢喺1962年攞過拉蒙·麥格塞塞獎（英文：Ramon Magsaysay Award）、喺1970年攞到大英帝國勳章、喺1974年成爲咗下級勳位爵士、喺1981年成爲咗英國貴族爵士（英文：Peerages in the United Kingdom）、亦成爲咗第一位喺香港出世嘅英國上議院議員。

1951年，Lawrence 同 Horace 成立咗嘉道理農業輔助會嚟幫本地農夫，成爲咗能夠成功振興新界經濟嘅計劃。5年之後，佢哋創立咗試驗性質嘅嘉道理農場暨植物園，最終會成爲世上頭20名嘅植物園之一。

1954年，香港有250位猶太人，到1959已經剩返230人，到1968有200人。1974年，根據猶太會堂同社交會嘅數據，香港有大約450位猶太人。

1974年，有5份相信係嚟自開封猶太人嘅手寫妥拉卷，喺上環摩羅街俾人發現咗。佢哋之後送咗去猶太教莉亞堂度保存住。1984年，香港猶太歷史學會喺猶太社交會度創辦，專係研究喺中華社區嘅猶太人。之後嗰年，以色列駐港領事館設立咗第一位領事。

1980年代尾，美國拉比 Samuel Joseph 到咗香港，成爲咗第一位香港猶太聯合會眾主席。1989年，喺猶太會堂同社交會嘅會員之中，有39%係美國人、27%英國人 (包括英屬香港人口)、17%以色列人。1991年，位於半山區嘅香港猶太教國際學校創立咗。喺1990年代初，香港有大約1500位猶太人，其中有大約1000位喺族群入面有積極參與。根據流散博物館嘅資料，香港喺97回歸之前有2500位猶太人，其中 2/3 都係美國或者以色列人，而根據美國猶太年鑑（英文：American Jewish Year Book），香港喺1997年有3-6千位猶太人。猶太人之中，亦由以前嘅巴格達人同阿什肯納茲猶太人，變成主要係英美同以色列人。根據1989年喺香港嘅調查，在港猶太人之中只有3%以廣東話做佢哋嘅母語，7%曾經學過廣東話，而9%會講國語。

The Peninsula Hotel in Hong Kong香港半島酒店係嘉道理家族最出名嘅財產
1995年，一個新嘅猶太社區中心代替咗舊嘅社交會。香港猶太聯合會眾搬咗去呢個地址，而宗教儀式自此都係喺呢度搞。1996-1998年期間，猶太教莉亞堂做咗大型裝修，亦贏咗UNESCO 亞太區文化遺產保護獎。

### 21世紀

**香港猶太人口**| 年份 | 人口 |
| --- | --- |
| 1872 | 41 |
| 1876 | 46 |
| 1881 | 71 |
| 1882 | ~60 |
| 1897 | 117 |
| ~1900 | 165 |
| 1954 | 250 |
| 1959 | 230 |
| 1968 | 200 |
| 1974 | ~450 |
| ~1995 | ~3,000–4,000 |
| 1997 | ~2,500–6,000 |
| 2004 | ~3,000 |
| 2010 | ~5,000 |
| 2015 | ~2,500/~5,000 |
| 2019 | ~5,000 |
|

2010年，香港有大約5000位猶太人，包括咗7個唔同嘅支派。佢哋大部分嘅聚居點都喺香港島，包括半山區、中環、同金鐘。當然，九龍同新界都有啲猶太人，主要係喺尖沙咀。

佢哋主要都係嚟自美加嘅移民，亦有啲係嚟自西歐、以色列、南非、同澳洲新西蘭。佢哋主要都係從事專業工作，包括做商家、管理員、記者、教師等等，而佢哋主要都係講英文，只有少數識廣東話或者國語。根據世界猶太人大會，香港喺2015年有大約2500位猶太人，而根據香港猶太歷史學會，呢個數據係大約5000人 As of 2019, about 5,000 Jews live in Hong Kong.。

最主要嘅聚居點係喺半山區嘅羅便臣道。喺1995年創立嘅猶太社區中心包括咗一個圖書館、禮堂、游泳池、猶太餐廳同超市等等，而旁邊嘅猶太會堂有全香港唯一嘅猶太浸禮池。

依家喺香港最有名嘅猶太人包括：

* Michael Kadoorie（英文：Michael Kadoorie） (Lawrence Kadoorie 嘅仔)：中華電力同香港上海大酒店主席、美捷同埋長和嘅董事之一
* James Sassoon（英文：James Meyer Sassoon）：怡和洋行行政總裁、置地、牛奶公司、文華、JLT（英文：Jardine Lloyd Thompson）、同中英商業委員會主席
* 盛智文：餐廳管理員、酒店管理員、房地產開發商家、永利董事之一，佢同時被叫做"蘭桂坊之父"

宗教生活
----

在港猶太人一般都能夠使用佢哋嘅宗教自由嚟慶祝各樣嘅猶太節慶，同埋建立佢哋自己嘅宗教教育課程。香港有4個活躍嘅猶太會堂 (其中3個有全職拉比)、1間猶太學校、2間主日學、同埋1個猶太墳場。香港主要嘅猶太會堂係猶太教莉亞堂，喺1901-02年起。入面嘅信徒有包括保守派同埋改革派嘅人。

猶太社區會堂係香港猶太聯合會眾嘅基地，服務大約500位嚟自猶太各派系嘅人。自從喺1988年創立以嚟，呢個組織同其他兩個改革派嘅組織有親密聯係。

塞法迪嘅會衆 Shuva Israel 位於中環嘅福興大廈。佢提供符合猶太交規嘅餐廳，亦有為大人同細路提供猶太主日學。棟大廈仲有猶太會堂、圖書館、兩層寫字樓、同自修室。除此之外，有啲家庭亦有自己嘅猶太小學宗教課程。

豪華閣係香港哈巴德嘅寫字樓，喺2005年開咗。自從喺1985年嚟到香港以嚟，香港一直都係哈巴德喺東亞嘅主要地點。

香港亦有另一個會衆 Kehilat-Zion，位於永安廣場，總共有大約900人。佢喺1995年創立，成爲咗猶太人喺九龍嘅重地，亦係塞法迪猶太人喺香港嘅主要第。

猶太墳場
----

refer to caption位於猶太墳場嘅教堂
香港猶太墳場位於跑馬地，喺1855年由 David Sassoon 嘅資金而創立，係遠東少有冇俾人搬過嘅猶太墳場。

墳場大部分都係簡單墳墓，不過有啲係石棺。塞法迪系嘅 Belilios 家族用愛奧尼柱式嚟雕刻啲墓碑，而其他家族，例如 Gubbai 或者嘉道理家族，比較鍾意麻石石棺。墓碑上面嘅大多都係英文同希伯來文，中文基本上冇乜。

教育
--

香港猶太教國際學校
猶太教育一般喺香港都唔特別強。一份1914年嘅報告顯示當時香港係完全冇猶太宗教學校，而1936年顯示曾經有過，但係因爲收生唔夠而閂咗門。1969年，Ezekiel Abraham 學校開咗門做自願式主日學。自從1990年代初，香港猶太教國際學校成爲咗香港第一間猶太平日學校，有30位學生。幾年之後，呢間學校有超過50份報名表。

截至2022年，香港猶太教國際學校有3個校園：一間幼兒園、小學、同高中。其中高中校園有科學實驗室、圖書館、音樂同其他藝術設備、坐500人嘅大禮堂、同埋會議室。位於半山區嘅猶太社區中心，負責管理間幼兒園，並包括室内游泳池、健身室、同遊樂場。小學校園同樣位於半山，有圖書館、音樂藝術設備、電腦同網上程式設備、特殊教育課室、室内健身室、游樂園、同公共花園。呢間小學負責提供現代猶太教嘅宗教教育，亦會教其他非宗教嘅課堂。

1999年，香港猶太聯合會眾開咗自己嘅宗教學校，叫 Shorashim 學校 2010年，以色列童軍與女童軍聯盟在香港開了分支。

文化
--

猶太社教中心有香港猶太歷史學會，喺1984年由 Denis 同 Mary Leventhal、Anita Busbaum、同埋一位研究開封猶太人嘅教授創立。呢個學會主要研究同保護大中華地區嘅猶太人歷史，亦都會經過唔同途徑嚟發表佢哋嘅新發現。佢哋嘅圖書館被認爲係亞洲研究猶太史之中最好之一。

1999年，加攞大人 Howard Elias 創辦咗香港猶太電影節，包含世界各地唔同關於猶太人嘅電影。

1940年代，香港猶太女人組織創辦咗，主要係為由上海南下嘅猶太難民提供幫助。佢哋喺戰後繼續為猶太族群做唔同嘅節目，喺呢個社群扮演重要嘅角色

以色列駐港領事館每3年都舉辦以色列電影節，同時亦舉辦兒童同成年足球隊。香港猶太社群每年都會籌錢俾以色列聯合呼籲組織同猶太國家基金，亦會慶祝以色列獨立日同亡兵紀念日。

### 飲食

香港符合猶太飲食規律嘅餐廳都有幾間，包括位於猶太社區中心嘅 Sabra Meat 同 Waterside Dairy、位於九龍嘅 Mul Hayam、同埋喺中環嘅 Shalom Grill。幾乎所有喺香港嘅猶太會衆都會提供猶太式嘅飲食，亦會做埋節慶活動。

種族歧視
----

香港人普遍都相信香港冇反猶主義嘅問題{sfn|Goldstein|Schwartz|2015|p=179}}，而二戰之前確實冇任何反猶活動嘅報告。在港英初期，有錢嘅猶太商人一般都同其他英國人睇埋一齊做"歐洲白人"。不過，香港會所曾經有拒絕猶太人嘅案例，因爲佢哋唔係屬於英國人一般信奉嘅聖公會。

根據1989年嘅調查，有83%香港人都對猶太人有中立態度，另外有15%對佢哋睇好。對呢個現象一般嘅解釋都係因爲在港猶太人喺香港實喺非常少數，對香港整體嘅影響都始終有限。華人一般都唔係好認識猶太文化同歷史，而唔少香港人唔能夠分辨以色列、猶太人、同猶太教嘅分別。所以，其實很難肯定當地係冇反猶情緒。

1991年4月，新報出版咗一份文章批評猶太人為"被神詛咒"嘅民族、"無心、貪錢、自私、同無良"嘅種族。呢篇文令當地猶太人火爆，佢哋嘗試告份報紙，不過發現香港並冇任何針對種族式仇恨罪行嘅法律。

香港曾經有啲輕微嘅反猶問題，主要同移民有關。例如喺1987-88年之間，有關猶太基金組織嘅地產出現咗爭議，特別係莉亞堂嘅重建過程。呢個問題引致有啲英文傳媒批評當地嘅猶太會堂委員會同猶太人口。

喺香港，唯一一間沿用美國教育系統嘅學校係位於南區嘅香港國際學校。因爲學校跟基督教規律跟得非常嚴謹，所以喺2002同2003年，有啲報道話裏面嘅猶太學生受都歧視。

攷
-

1. ↑  Goldstein & Schwartz 2015, p. 171.
2. 1 2 3 4  Plüss 2011, p. 83.
3. ↑  Green & Diestal 2008, p. 1186.
4. ↑  Goldstein 1998, p. 145.
5. 1 2 3 4 5 6 7 8  Plüss 2002, p. 52.
6. ↑  Plüss 2002, p. 53.
7. ↑  Tigay 1994, p. 209.
8. 1 2  Gilman 2014, p. 100.
9. ↑  Eber 2012, p. 18.
10. 1 2 3  "The Jewish Cemetery". *The Jewish Historical Society of Hong Kong*. 14 March 2016. 喺26 April 2022搵到.
11. ↑  Plüss 2011, p. 88.
12. ↑  Eber 2012, p. 20.
13. 1 2 3 4 5  Green & Diestal 2008, p. 1187.
14. 1 2 3  Gilman 2014, p. 101.
15. 1 2 3 4 5 6 7 8 9 10 11 12 13 14  Lyons, Erica (August 2011). "The Jewish Community of Hong Kong". *Museum of the Jewish People*. 喺26 April 2022搵到.
16. ↑  Jacobs, Lipkind & Hyams 1906, pp. 66–68.
17. ↑  Goldstein 1998, pp. 145–146.
18. ↑  Ivanov 1990, p. 239.
19. ↑  Goldstein & Schwartz 2015, p. 148.
20. 1 2  Rubinstein, Jolles & Rubinstein 2011, p. 864.
21. ↑  Yap 2010, p. 77.
22. ↑  Goldstein 1998, p. 147.
23. ↑  Finel-Honigman 2009, p. 116.
24. ↑  "Charles Henri Maurice Bosman". *Gwulo: Old Hong Kong*. 21 September 2010. 喺26 April 2022搵到.
25. ↑  Tsang 2007, p. 49.
26. ↑  Carroll 2009, pp. 74, 79.
27. 1 2  Plüss 2002, p. 57.
28. ↑  Kupfer 2008, p. 169.
29. ↑  Gilman 2014, pp. 104–105.
30. ↑  Plüss 2002, pp. 58–59.
31. ↑  Wilson 1986, pp. 667–668.
32. ↑  Jacobs & Lipkind 1905, p. 184.
33. 1 2 3 4 5 6 7  Tigay 1994, p. 210.
34. 1 2  Cesarani 2002, p. 185.
35. ↑  Smith 1995, pp. 409, 411.
36. ↑  Faure 1997, p. 125.
37. ↑  Samra 2008, pp. 357–358.
38. 1 2  McHugh, Fionnuala (30 November 2003). "Patriarchs and The Pen". *South China Morning Post*. 喺26 April 2022搵到.
39. ↑  Plüss 2002, p. 61.
40. 1 2  Goldstein & Schwartz 2015, p. 172.
41. ↑  Ember, Ember & Skoggard 2004, pp. 162–163.
42. ↑  O'Reilly, Habegger & O'Reilly 1996, p. 237.
43. 1 2  McDougall & Pettman 2000, p. 23.
44. ↑  Yap 2010, p. 78.
45. ↑  Yap 2010, p. 79.
46. ↑  Green & Diestal 2008, p. 1188.
47. ↑  Yap 2010, p. 88.
48. ↑  "Our History". *Ohel Leah Synagogue*. 原著喺4 January 2018歸檔.
49. ↑  Cesarani 2002, p. 186.
50. ↑  Eber 2012, p. 76.
51. ↑  Green, David B. (25 August 2014). "1993: A WWII Survivor Who Built Hong Kong Dies". *Haaretz*. 喺26 April 2022搵到.
52. ↑  "Lawrence Kadoorie, 94, Is Dead; A Leader in Hong Kong'g Growth". *The New York Times*. 26 August 1993. 喺26 April 2022搵到.
53. ↑  Davies, Derek (25 August 1993). "Obituary: Lord Kadoorie". *The Independent*. 喺26 April 2022搵到.
54. ↑  "This Day in Jewish History 1993: A WWII Survivor Who Built Hong Kong Dies". *Haaretz*. 25 August 2014. 喺26 April 2022搵到.
55. ↑  "Obituary: Lord Kadoorie". *The Independent*. 25 August 1993. 喺26 April 2022搵到.
56. 1 2  Blundy, Rachel (11 June 2016). "How a tangerine tree changed farming in Hong Kong forever". *South China Morning Post*. 喺26 April 2022搵到.
57. ↑  "A Partnership with the People: KAAA and Post-war Agricultural Hong Kong". *Hong Kong Museum of History*. 2011. 喺26 April 2022搵到.
58. ↑  "About KFBG". *Kadoorie Farm and Botanic Garden*. 喺26 April 2022搵到.
59. 1 2 3 4 5 6  Loewenthal 2006, p. 518.
60. ↑  Tigay 1994, p. 211.
61. 1 2 3  "History of the UJC of Hong Kong". *United Jewish Congregation of Hong Kong*. 原著喺18 June 2018歸檔.
62. ↑  Goldstein & Schwartz 2015, pp. 172–173.
63. ↑  "Carmel 'playgroup' confounds critics". *The Standard*. 21 April 1999. 原著喺22 May 2011歸檔.
64. 1 2 3 4 5 6 7 8 9 10 11  Herschlag 1998, pp. 375–385.
65. ↑  Goldstein & Schwartz 2015, p. 176.
66. 1 2 3 4  Goldstein & Schwartz 2015, p. 178.
67. ↑  Lyons, Erica (August 2011). "The Ohel Leah Synagogue, Hong Kong". *Museum of the Jewish People*. 喺26 April 2022搵到.
68. 1 2  Gilman 2014, p. 111.
69. 1 2  "Hong Kong". *World Jewish Congress*. 喺26 April 2022搵到.
70. 1 2  "Our Community". *Jewish Historical Society of Hong Kong*. 14 March 2016. 喺26 April 2022搵到.
71. 1 2  Dolsten, Josefin (29 August 2019). "Why most Jews in Hong Kong are not involved with the protests". *The Times of Israel*. 喺26 April 2022搵到. Hong Kong, a one-time British colony now controlled by China and given limited autonomy, is home to some 5,000 Jews and a number of Jewish institutions.
72. 1 2  Miller, Yvette Alt (18 June 2019). "Hong Kong and the Jews: 6 Facts". *aish*. 喺26 April 2022搵到. Today, over 5,000 Jews call Hong Kong home.
73. ↑  Rosendar, Yessar (18 January 2022). "Hong Kong Billionaire Michael Kadoorie To Increase Family Stake In Peninsula Hotel Operator For $337 Million". *Forbes*. 喺10 May 2022搵到.
74. ↑  "Metrojet Supports The Women in Aviation Association". *Metrojet*. 3 August 2020. 喺26 April 2022搵到.
75. ↑  "List of Directors and Their Roles and Functions". *CK Hutchison Holdings Limited*. 喺26 April 2022搵到.
76. ↑  "Lord Sassoon". *Parliament of the United Kingdom*. 喺26 April 2022搵到.
77. ↑  Yoon, Eunice; Chandran, Nyshka (21 March 2017). "On China, think long-term: Lord Sassoon". *CNBC*. 喺26 April 2022搵到.
78. ↑  "China's King of 'the Fong' looks westward". *MarketWatch*. 25 November 2010. 喺20 January 2022搵到.
79. ↑  Miner, Feng (7 November 2015). 〈今晚落老蘭？蘭桂坊的前世今生〉 [Fall of Lao Lan tonight? The past and present of Lan Kwai Fong]. *Initium Media* (中文). 喺26 April 2022搵到.
80. 1 2  "Shorashim School". *United Jewish Congregation of Hong Kong*. 原著喺18 June 2018歸檔. 喺11 February 2017搵到.
81. ↑  "Beliefs & Values". *Ohel Leah Synagogue*. 原著喺2022年5月24號歸檔. 喺26 April 2022搵到.
82. ↑  "Shuva Israel Hong Kong Community". *Jewish Times Asia*. 原著喺25 February 2017歸檔.
83. ↑  "About Chabad of Kowloon". *Chabad of Hong Kong*. 原著喺24 June 2018歸檔. 喺13 February 2017搵到.
84. 1 2 3 4 5  Goldstein & Schwartz 2015, p. 179.
85. 1 2 3  "Facilities". *Carmel School Association*. 原著喺12 February 2017歸檔. 喺20 January 2022搵到.
86. 1 2  "Contact Us". *Carmel School Association*. 喺20 January 2022搵到.
87. ↑  "History & Board". *Hong Kong Jewish Film Festival*. 喺26 April 2022搵到.
88. ↑  Gilman 2014, pp. 99, 111.
89. ↑  "Kosher Food". *Ohel Leah Synagogue*. 原著喺31 December 2019歸檔.
90. ↑  Goldstein & Schwartz 2015, p. 180.
91. ↑  Goldstein & Schwartz 2015, pp. 180–181.
92. ↑  Wald 2004, p. 73.

來源
--

* Carroll, John Mark (2009). *Edge of Empires: Chinese Elites and British Colonials in Hong Kong*. Harvard University Press. ISBN 978-0-6740-2923-1.
* Cesarani, David (2002). *Port Jews: Jewish Communities in Cosmopolitan Maritime Trading Centres, 1550–1950*. Routledge. ISBN 978-0-7146-8286-0.
* Eber, Irene (2012). *Wartime Shanghai and the Jewish Refugees from Central Europe: Survival, Co-Existence, and Identity in a Multi-Ethnic City*. Berlin: Walter de Gruyter. ISBN 978-3-1102-6818-8.
* Ember, Melvin; Ember, Carol R.; Skoggard, Ian (2004). *Encyclopedia of Diasporas: Immigrant and Refugee Cultures Around the World*. Springer Science & Business Media. ISBN 978-0-3064-8321-9.
* Faure, David (1997). *Society. A Documentary History of Hong Kong*.第1卷. Hong Kong University Press. ISBN 978-9-6220-9393-5.
* Finel-Honigman, Irene (2009). *A Cultural History of Finance*. Routledge. ISBN 978-1-135-23851-3.
* Gilman, Sander (2014). *Judaism, Christianity, and Islam: Collaboration and Conflict in the Age of Diaspora*. Hong Kong University Press. ISBN 978-9-8882-0827-2.
* Goldstein, Jonathan (1998). *The Jews of China*. Armonk, New York: M. E. Sharpe. ISBN 978-0-7656-3631-7.
* Goldstein, Jonathan; Schwartz, Benjamin I. (2015). *The Jews of China: Historical and Comparative Perspectives*. Routledge. ISBN 978-1-3174-5605-6.
* Green, Judy; Diestal, Judy (2008). "Jews in Hong Kong". 出自 Ehrlich, Mark Avrum (編). *Encyclopedia of the Jewish Diaspora: Origins, Experiences, and Culture*. ABC-Clio. pp. 1186–1193. ISBN 978-1-8510-9873-6.
* Herschlag, Miriam (1998). "Hong Kong". *American Jewish Year Book*. American Jewish Committee. **98**: 375–385. ISBN 978-0-8749-5113-4. 喺26 April 2022搵到.
* Hutter, Manfred (2013). *Between Mumbai and Manila: Judaism in Asia Since the Founding of the State of Israel*. Vandenhoeck & Ruprecht. ISBN 978-3-8471-0158-1.
* Ivanov, P. M. (1990). *Гонконг. История и современность* [*Hong Kong. History and Modernity*] (俄文). Moscow: Nauka. ISBN 978-5-0201-6958-6.
* Jacobs, Joseph; Lipkind, Goodman (1905). "NATHAN, SIR MATTHEW". *Jewish Encyclopedia*.第9卷. Funk & Wagnalls. 喺10 May 2022搵到.
* Jacobs, Joseph; Lipkind, Goodman; Hyams, J. (1906). "SASSOON". *Jewish Encyclopedia*.第11卷. Funk & Wagnalls. 喺10 May 2022搵到.
* Kupfer, Peter (2008). *Youtai – Presence and Perception of Jews and Judaism in China*. Bern, Switzerland: Peter Lang. ISBN 978-3-6315-7533-8.
* Loewenthal, Rudolph (2006). "HONG KONG". *Encyclopaedia Judaica*.第9卷 (第2版). Macmillan Publishers. ISBN 978-0-0286-5937-4.
* McDougall, Katrina; Pettman, Bruce Robert (2000). *The Ohel Leah Synagogue, Hong Kong: its history and conservation*. Jewish Historical Society of Hong Kong. ISBN 978-9-6285-3392-3.
* O'Reilly, James; Habegger, Larry; O'Reilly, Sean (1996). *Hong Kong: Including Macau and Southern China*. Travelers' Tales. ISBN 978-1-8852-1103-3.
* Plüss, Caroline (1 December 2002). "Assimilation versus Idiosyncrasy: Strategic Constructions of Sephardic Identities in Hong Kong". *Jewish Culture and History*. **5** (2): 48–69. doi:10.1080/1462169X.2002.10511973. ISSN 1462-169X. S2CID 142983538.
* Plüss, Caroline (January 2011). "Baghdadi Jews in Hong Kong: converting cultural, social and economic capital among three transregional networks". *Global Networks*. **11** (1): 82–96. doi:10.1111/j.1471-0374.2011.00308.x. 喺27 April 2022搵到.
* Rubinstein, William D.; Jolles, Michael; Rubinstein, Hilary L. (2011). *The Palgrave Dictionary of Anglo-Jewish History*. Palgrave Macmillan. ISBN 978-1-4039-3910-4.
* Samra, Myer (2008). "Migration Patterns of Iraqi Jews". 出自 Ehrlich, Mark Avrum (編). *Encyclopedia of the Jewish Diaspora: Origins, Experiences, and Culture*. ABC-Clio. pp. 354–360. ISBN 978-1-8510-9873-6.
* Smith, Carl T. (1995). *A sense of history: studies in the social and urban history of Hong Kong*. Hong Kong Educational Publishing Company. ISBN 978-9-6229-0313-5.
* Tigay, Alan M. (1994). *The Jewish Traveler: Hadassah Magazine's Guide to the World's Jewish Communities and Sights*. Lanham, Maryland: Rowman & Littlefield. ISBN 978-1-5682-1078-0.
* Tsang, Steve (2007). *A Modern History of Hong Kong*. I.B. Tauris. ISBN 978-1-84511-419-0.
* Wald, Salomon (2004). *China and the Jewish People: Old Civilizations in a New Era: Strategy Paper*. Gefen Publishing House. p. 73. ISBN 978-9-6522-9347-3.
* Wilson, Paul D. (1986). "Nathan, Sir Matthew (1862–1939)". *Australian Dictionary of Biography*. **10**. 喺20 January 2022搵到.
* Yap, Felicia (2010). "Sex and Stereotypes: Eurasians, Jews and the Politics of Race and Religion in British Asia during the Second World War". *Social Scientist*. **38** (3/4): 74–93. ISSN 0970-0293. JSTOR 27866701. 喺26 April 2022搵到.

睇多啲
---

* Chasin, Stephanie (2008). *Citizens of empire: Jews in the service of the British Empire, 1906–1940*. University of California Press.
* Plüss, Caroline (1999). *The social history of the Jews of Hong Kong: a resource guide*. The Jewish Historical Society of Hong Kong. ISBN 978-9-6285-3391-6.

出面網頁
----

* "The Jewish Community of Hong Kong – The Museum of the Jewish People at Beit Hatfutsot". *Museum of the Jewish People*. 喺26 April 2022搵到.
* "Website of *Hong Kong Holocaust and Tolerance Centre*". *Hong Kong Holocaust and Tolerance Centre*. 喺26 April 2022搵到.
* "Jewish Immigrants". *The Hong Kong Heritage Project*. 原著喺2 November 2021歸檔. 喺26 April 2022搵到.
* "Home Page". *Kehilat Zion Synagogue*. 喺26 April 2022搵到.
* "Home Page". *Ohel Leah Synagogue*. 喺26 April 2022搵到.

|  |  |
| --- | --- |
| 權威控制 | 
* WorldCat
* VIAF: 137848436
* LCCN: no93006723

 |